Frontline Pilipinas

Ang Frontline Pilipinas ay isang Pilipinong programang pambalitaan ng TV5, ang mga orihinal na tagapagbalita dito ay sina Raffy Tulfo at Cheryl Cosim, nagpasinyaya ang programa noong 5 Oktubre 2020, na sumunod sa Aksyon . Kasabay itong pinapalabas sa One PH, Radyo5 92.3 News FM at minsan sa One News . Sa kasalukuyan, sina Cosim at Julius Babao ang nagsisilbing pangunahing mga tagapagbalita.

Ang programa, kasama ang iba pang mga programa ng News5, ay nagpapatuloy sa tradisyon ng interpretasyon ng sign language na pinasimunuan ng News5 sa paglulunsad ng Aksyon isang dekada na ang nakalilipas.

Kasaysayan 
Nagpasinyaya ang Frontline Pilipinas noong 5 Oktubre 2020, sa ganap na 6:30pm kasama sina Raffy Tulfo at Cheryl Cosim bilang mga orihinal na tagapagbalita, kasama ang hepe ng News5 na si Luchi Cruz-Valdes, pangunahing korespondent na si Ed Lingao, at Lourd de Veyra bilang mga segment anchors para sa Deretsahan, NEWS ExplainED, at Word of the Lourd, ayon sa pagkakabanggit. Ang programa ay nagsilbing kapalit sa pinakamatagal na programang pambalitaan ng TV5 na Aksyon, na natapos noong 13 Marso 2020 dahil sa pandemya ng COVID-19 at sa pagpapatupad ng enhanced community quarantine sa Luzon, Nang sumunod na linggo, ang programa ay lumipat sa oras na 6:00pm para magbigay daan para sa 2020 PBA Philippine Cup at mga bagong programa sa gabi.

Noong 15 Pebrero 2021, sumali ang dating atleta at TV host na si Gretchen Ho sa programa bilang Sports segment anchor. Noong 22 Pebrero 2021, pinalawig ang oras ng programa sa 1 oras at 15 minuto bilang bahagi ng mga pagbabago sa programa ng TV5. Noong 5 Abril 2021, lumipat ang programa sa oras na 5:30pm sa mas pinaikling oras para bigyang-daan ang pagbabalik ng programang pang-aliw na Sing Galing!. Noong 16 Hulyo 2021, lalo pang pinaikli sa 30 minuto ang takbo ng programa tuwing Miyerkules at Biyernes upang bigyang-daan ang broadcast ng 2021 PBA season. Noong 20 Setyembre 2021, inilipat muli ang programa sa mas maagang oras mula 5:15 ng hapon hanggang 6:30n.g. tuwing Lunes, Martes, at Huwebes habang ang oras nito sa Miyerkules at Biyernes ay mananatili sa 5:15n.h. hanggang 6:00n.g.. Noong 1 Oktubre 2021, nagpaalam si Raffy Tulfo sa programapara tumakbong senador. Si Julius Babao ay pinangalanan bilang kanyang kapalit, na sumali sa programa noong 7 Pebrero 2022, mula sa naunang petsa na Enero 17, na ipinagpaliban dahil sa pagtaas ng bilang ng mga kaso ng COVID-19 na dala ng variant ng omicron.

Panahon ng Cosim-Babao 
Bilang pagpapakita ng pagbabago sa programa, inilunsad muli ang Frontline sa Umaga ng may bagong introduksyon kasama si Gretchen Ho bilang kaisa-isang tagapagbalita nito. Kinagabihan, ipinakita rin ang pagbabago sa grapika at introduksiyon ng Frontline Pilipinas, kasabay ng pagpasok ni Julius Babao bilang kapalit ni Raffy Tulfo.

Mga edisyon ng programa

Frontline Pilipinas (edisyong panggabi)

Mga pangunahing tagapagbalita 

 Cheryl Cosim (mula noong 2020) 
 Julius Babao (mula noong 2022)

Iba pang nagtatanghal 

 Luchi Cruz-Valdes (mula noong 2020, Deretsahan with Luchi Cruz-Valdes)
 Ed Lingao (mula noong 2020, NEWS ExplainED)
 Lourd de Veyra (mula noong 2020, Word of the Lourd)
 Gretchen Ho (mula noong 2021, Frontline Sports)
 MJ Marfori (mula noong 2020, Frontline Showbiz)

Dating tagapagbalita 

 Raffy Tulfo (2020–2021, Action Man)

Mga segment 

 Una Sa Lahat
 Headlines
 Abroad
 News Explained
 Deretsahan 
 Showbiz 
 Sports 
 Word of the Lourd

Frontline sa Umaga (edisyon sa umaga) 
Ang Frontline sa Umaga ay ang pang-umagang edisyon ng Frontline Pilipinas na sumahimpapawid mula noong 10 Mayo 2021, kasama sina Paolo Bediones at Marga Vargas bilang orihinal nitong tagapagbalita. Sa pag-ere nito sa umaga, sinundan nito ang Aksyon sa Umaga. Umere ang programa sa oras na 6:00 n.u. sa loob ng 30 minuto mula Mayo 10 hanggang 1 Oktubre 2021. Noong 4 Oktubre 2021, lumipat ang programa sa oras na 10:50 a.m. at pinahaba sa 40 minuto, upang pumalit sa Idol in Action; pinalitan ang dating oras ng programa ng Mag-Badyet Tayo! at tatlumpung minutong simulcast ngTed Failon at DJ Chacha sa Radyo5. Noong 24 Disyembre 2021. nilisan ni Vargas sa programa at humalili pansamantala sa kanyang pwesto si Maricel Halili. Noong Enero 17, nilisan na rin ni Bediones ang programa dahil sa mga nakabinbing kaso na isinampa ng mga dating empleyado ng Ei2 Technologies, Inc. Noong 7 Pebrero 2022, pinangalanan na si Gretchen Ho bilang bagong tagapagbalita sa programa.

Pangunahing tagapagbalita 

 Gretchen Ho (mula noong 2022)
 Jes delos Santos (mula noong 2023)

Dating tagapagbalita 

 Paolo Bediones (2021– 2022)
 Marga Vargas (2021– 2022)

Mga segment 

 Una Sa Lahat
 Headlines
 Abroad 
 Anong Presyo? (Business) 
 Bantay Trapiko  (Traffic)
 Happy News  (Features)
 Showbiz (Entertainment)
 Sports
 Weather (Weather)
 Police Beats (Police Report)
 Frontline Pilipinas Mamaya

Frontline Tonight (edisyong late-night) 

Ang Frontline Tonight, ay isang edisyong panggabi ng Frontline Pilipinas na sumahimpapawid mula 27 Setyembre 2021. sa TodoMax Primetime Singko ng himpilan. Ito ay pinepresenta nina Ed Lingao at Mae Ann Los Baños. Ito ang unang programang pambalitaan ng TV5 sa late-night mula ng matapos ang Aksyon Tonite noong 2019.

Mga pangunahing tagapagbalita 

 Ed Lingao (mula noong 2021)
 Mae Ann Los Baños (mula noong 2021)

Mga segment 

 Una Sa Lahat 
 Headlines
 News ExplainED
 Abroad 
 Frontline Balita 
 Showbiz
 Sports
 Pampa-Good Night
 Samu't Sari
 Negosyong Patok 
 Countdown sa Pasko 
 Balitang Success
 Diretsahan Na

News5 Alerts 

Ang News5 Alerts ay isang oras-oras na ulat sa TV5 na nagsimula noong 5 Oktubre 2020, na pumalit sa Aksyon Alerts.

Mga taga-presenta 

 Ed Lingao 
 Maeanne Los Baños 
 Maricel Halili 
 Mon Gualvez

Mga panrehiyong edisyon 

 Dateline Zamboanga ( Zamboanga ) (co-produced by Golden Broadcast Professionals )
 Frontline Eastern Visayas ( Tacloban ) (co-produced by Allied Broadcasting Center )

Mga parangal

Mga sanggunian

Mga panlabas na link 

 Opisyal na website 

Pages using infobox television with non-matching title